
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 54 

5 Ιουνίου 2015 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 34 
Οργάνωση, Στελέχωση και Λειτουργία του Γραφείου 
Νομοθετικής Πρωτοβουλίας του Υπουργείου Εθνι¬ 
κής Αμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 5 παρ. 8 ν. 2292/1995 «Οργάνωση και 
λειτουργία Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων και άλλες διατάξεις» 
(Α' 35). 

β. Του άρθρου 72 παρ. 1 και 2 του ν. 3433/2006 «Προμή¬ 
θειες Αμυντικού Υλικού των Ενόπλων Δυνάμεων» (Α' 20). 

γ. Του άρθρου 54 παρ. 2 του ν. 3883/2010 «Υπηρεσι¬ 
ακή εξέλιξη και ιεραρχία των στελεχών των Ενόπλων 
Δυνάμεων - Θέματα διοίκησης των Ενόπλων Δυνάμεων, 
Στρατολογίας και συναφείς διατάξεις» (Α' 167). 

δ. Των άρθρων 14 και 21 παρ. 2 του ν. 4048/2012 «Ρυθμι¬ 
στική διακυβέρνηση: αρχές, διαδικασίες και μέσα καλής 
νομοθέτησης» (Α' 34). 

ε. Του άρθρου 54 παρ. 6β του ν. 4178/2013 «Αντιμετώπι¬ 
ση της Αυθαίρετης Δόμησης - Περιβαλλοντικό Ισοζύγιο 
και άλλες διατάξεις» (Α' 174), ως ισχύει σήμερα. 

στ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κωδικο- 
ποιήθηκε με το άρθρο πρώτο του π.δ. 63/2005 (Α' 98). 

ζ. Του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20). 

η. Του π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21). 

θ. Της υπ’ αριθμ. 248914/27-07-2006 αποφ. ΥΕΘΑ «Διάρ¬ 
θρωση του Γ ραφείου Υπουργού του Υπουργείου Εθνικής 
Άμυνας» (ΦΕΚ Β'/1056), ως ισχύει σήμερα. 

ι. Της υπ’ αριθμ. 56/2015 Εισήγησης του Προϊσταμένου 
Οικονομικών Υπηρεσιών του ΥΠΕΘΑ. 

2. Το γεγονός ότι από τις ρυθμίσεις του διατάγματος 
αυτού δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 42/2015 γνωμοδότηση του Συμβουλί¬ 
ου της Επικράτειας, μετά από πρόταση των Υπουργών 


Εσωτερικών και Διοικητικής Ανασυγκρότησης και Εθνι¬ 
κής Άμυνας, αποφασίζουμε: 

Αρθρο 1 

Οργάνωση-Λειτουργία 

Στο Υπουργείο Εθνικής Άμυνας λειτουργεί Αυτοτελές 
Γραφείο Νομοθετικής Πρωτοβουλίας, ως οργανωτική 
μονάδα επιπέδου διεύθυνσης που υπάγεται απευθείας 
στον Υπουργό Εθνικής Άμυνας. 

Άρθρο 2 

Συγχωνευόμενες Οργανικές Μονάδες 

Στο Γ ραφείο Νομοθετικής Πρωτοβουλίας συγχωνεύ¬ 
εται το προβλεπόμενο από την παράγραφο 3 του άρ¬ 
θρου μόνου της υπ’ αριθμ. 248914/ 27-07-2006 απόφασης 
ΥΕΘΑ (ΦΕΚ Β'/1056) Νομικό Γραφείο ΥΕΘΑ, με τις αρ- 
μοδιότητές του. Από την έναρξη ισχύος του παρόντος 
διατάγματος, το προσωπικό, το αρχείο και οι εκκρεμείς 
υποθέσεις του Νομικού Γ ραφείου ΥΕΘΑ μεταφέρονται 
στο Γ ραφείο Νομοθετικής Πρωτοβουλίας του ΥΠΕΘΑ. 

Αρθρο 3 

Διάρθρωση-Αρμοδιότητες 

Το Γραφείο Νομοθετικής Πρωτοβουλίας του Υπουρ¬ 
γείου Εθνικής Αμυνας διαρθρώνεται στα ακόλουθα 
Τ μήματα: 

α. Τμήμα Νομοθετικής Πρωτοβουλίας, το οποίο συμ¬ 
μετέχει στο σχεδίασμά των νομοθετικών και κανονιστι¬ 
κών ρυθμίσεων αρμοδιότητας του Υπουργείου Εθνικής 
Αμυνας και καταρτίζει τα νομοσχέδια που αναθέτει σε 
αυτό ο Υπουργός Εθνικής Αμυνας. Το Τμήμα Νομοθε¬ 
τικής Πρωτοβουλίας ασκεί, ειδικότερα, τις ακόλουθες 
αρμοδιότητες: 

(1) Την παροχή της αναγκαίας επιστημονικής υποστή¬ 
ριξης και τεχνογνωσίας στις υπηρεσίες του ΥΠΕΘΑ και 
των Γ ενικών Επιτελείων που αναλαμβάνουν την εκπό¬ 
νηση ή την απλούστευση νομοθετικών και κανονιστικών 
ρυθμίσεων, με σκοπό την τήρηση των αρχών καλής 
νομοθέτησης. 

(2) Τη σύνταξη, σε συνεργασία με τις αρμόδιες υπηρε¬ 
σίες του ΥΠΕΘΑ και των Γ ενικών Επιτελείων, της Ανά¬ 
λυσης Συνεπειών Ρυθμίσεων του άρθρου 7 ν. 4048/2012 
(Α' 34), με την ταυτόχρονη επισήμανση των συναφών 
νομοθετικών ή κανονιστικών ρυθμίσεων. 

(3) Την επισήμανση των νομοθετικών και κανονιστι¬ 
κών ρυθμίσεων του ΥΠΕΘΑ που χρήζουν απλούστευσης, 
αναμόρφωσης, κωδικοποίησης ή επικαιροποίησης και 
την υποβολή σχετικών εισηγήσεων. 

(4) Τη συλλογή, ταξινόμηση και προώθηση στην Κε¬ 
ντρική Επιτροπή Κωδικοποίησης της Γενικής Γραμματεί- 
ας της Κυβέρνησης του ν.3133/2003 (Α' 85) κωδικοποι- 
ούμενων ρυθμίσεων ή ρυθμίσεων των νομικών πεδίων, 
στα οποία εντοπίζεται η ανάγκη αναμόρφωσης. 

(5) Τη σύνταξη, σε συνεργασία με τις αρμόδιες υπη¬ 
ρεσίες του ΥΠΕΘΑ και των Γενικών Επιτελείων, της 
έκθεσης αξιολόγησης αποτελεσμάτων εφαρμογής του 
άρθρου 9 του ν.4048/2012 (Α' 34). 

(6) Τη συμμετοχή, υποχρεωτικά, στις νομοπαρασκευα¬ 
στικές επιτροπές του ΥΠΕΘΑ και την τήρηση ηλεκτρο¬ 
νικού αρχείου των τελικών προτάσεων των εν λόγω 
επιτροπών. 

(7) Την παρακολούθηση της εξέλιξης του εθνικού δι¬ 
καίου και της νομολογίας, σχετικά με τα θέματα αρμο¬ 
διότητας και εν γένει λειτουργίας των ΕΔ. 

β. Τμήμα Νομικής Υποστήριξης, με τις ακόλουθες αρ¬ 
μοδιότητες: 

(1) Τη μελέτη, γνωμοδότηση και υποβολή εισηγήσε¬ 
ων προς τον Υπουργό Εθνικής Άμυνας επί όλων των 
θεμάτων της αρμοδιότητας του που απαιτούν νομική 
υποστήριξη. 

(2) Τον επιτελικό συντονισμό για τη λήψη σχετικών 
αποφάσεων επί ζητημάτων νομικής φύσεως. 

(3) Τη νομική υποστήριξη του Γ ραφείου του Υπουργού 
Εθνικής Άμυνας και τη συνεργασία με τα Γ ραφεία του 
Αναπληρωτή Υπουργού και του Υφυπουργού, τις Γ ενικές 
Διευθύνσεις του ΥΠΕΘΑ καθώς και τα Γ ενικά Επιτελεία 
σε αναφυόμενα ζητήματα νομικής φύσεως. 

γ. Τμήμα Κοινοβουλευτικού Ελέγχου, με τις ακόλουθες 
αρμοδιότητες: 

(1) Το συντονισμό, στο πλαίσιο άσκησης του κοινοβου¬ 
λευτικού ελέγχου, των αρμόδιων υπηρεσιακών μονάδων 
και φορέων του Υπουργείου για τη συλλογή πληροφο¬ 
ριών και τη σύνταξη σχετικών απαντήσεων. 

(2) Τ ην επεξεργασία αυτών, σε συνεργασία με τα Γ ρα¬ 
φεία ΥΕΘΑ, ΑΝΥΕΘΑ και ΥΦΕΘΑ. 

(3) Την προώθησή τους στη Βουλή μέσα στις προβλε- 
πόμενες προθεσμίες. 

δ. Γραμματεία, με αρμοδιότητα τη γραμματειακή υπο¬ 
στήριξη και διεκπεραίωση της αλληλογραφίας, καθώς 


και το χειρισμό των διοικητικών θεμάτων του προσωπι¬ 
κού του Γ ραφείου Νομοθετικής Πρωτοβουλίας. 

Άρθρο 4 
Στελέχωση 

1. Το Γ ραφείο Νομοθετικής Πρωτοβουλίας του Υπουρ¬ 
γείου Εθνικής Άμυνας στελεχώνεται ως εξής: 

α. Διευθυντής του Γραφείου Νομοθετικής Πρωτοβου¬ 
λίας: Ανώτατος ή ανώτερος Αξιωματικός του Κοινού 
Σώματος Στρατολογικού-Στρατιωτικών Νομικών Συμ¬ 
βούλων με τριετή τουλάχιστον εμπειρία σε θέση Στρα¬ 
τιωτικού Νομικού Συμβούλου. 

β. Επιτελείς των Τμημάτων του Γ ραφείου Νομοθετικής 
Πρωτοβουλίας: Δύο (2) ανώτεροι και πέντε (5) κατώτε¬ 
ροι Αξιωματικοί του Κοινού Σώματος Στρατολογικού- 
Στρατιωτικών Νομικών Συμβούλων. Ειδικά στο Τμήμα 
Κοινοβουλευτικού Ελέγχου του Γ ραφείου Νομοθετικής 
Πρωτοβουλίας δύνανται να υπηρετούν και έως δύο (2) 
Αξιωματικοί άλλων Όπλων ή Σωμάτων των Κλάδων των 
Ενόπλων Δυνάμεων. 

γ. Βοηθοί Γραμματείας: Τρεις (3) Επαγγελματίες Οπλί¬ 
τες του Κοινού Σώματος Στρατολογικού-Στρατιωτικών 
Νομικών Συμβούλων. 

2. Στο Γραφείο Νομοθετικής Πρωτοβουλίας του 
Υπουργείου Εθνικής Άμυνας μπορούν να εντάσσονται 
και να προσφέρουν τις υπηρεσίες τους ειδικοί σύμ¬ 
βουλοι και ειδικοί συνεργάτες κατηγορίας ΠΕ Νομικών 
που υπηρετούν στα Πολιτικά Γ ραφεία ΥΕΘΑ, ΑΝΥΕΘΑ 
και ΥΦΕΘΑ. 

Άρθρο 5 
Έναρξη Ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 5 Ιουνίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

